
S.U.F.O.I. og »UFO-NYT« 

Det er S.U.F.O.I.’s mening gennem „UFO¬ 
NYT" at fremme kendskabet til og interes¬ 
sen for, hvad der foregår på UFO-fronten. 

De i „UFO-NYT" offentliggjorte artikler 
fremtræder som bidrag til kendskabet og for¬ 
ståelsen af UFO-forskningen i dens forskel¬ 
lige former, uden at S.U.F.O.I. nødvendigvis 
anerkender de tanker, som måtte fremkomme 
heri, og uden at organisationen hæfter for 
de fremsatte meninger. 


S.U.F.O.I.-kontaktgrupper: 

JYLLAND: 

Aalborg: Sjællandsgade 80, telf. 8355 
Stor-Aarhus: Finsensgade 73, IV tv. 

Aarhus nord: Jens Baggesensvej 28 

Aarhus syd: Steen Blichersgade 29 II 

Aarhus vest: Vestre Ringgade 68 I 

Brande: Mosevænget 8, telf. 138 eller 387 

Esbjerg: Vestergade 60 

Frederikshavn: Asylgade 5 

Gandrup: Gandrup, telf. 85 

Gentofte: Ermelundsvej 109 

Haderslev: H. P. Hansensvej 21, telf. 2 25 05 

Herning: Skolegade 6, telf. 104 

Hjørring: Lønborg Friisvej 4, telf. 1209 

Holstebro: Ringparken 1, telf. 2206 

Horsens: Fr. Bajersgade 3, telf. 2 56 24 

Kolding: Aabenraavej 43, telf. 3293 

Læsø: Byrum 

Nykøbing Mors: Biografen 
Randers: Bøsbrovej 29 b, telf. 5508 
Samsø: Fokdal, Kolby Skole 
Silkeborg: v. Trianglen, telf. 1614 
Skive: Nørregade 21, telf. 513 
Stubkjær: Stubkjær Skole, telf. 46 u 
Sæd: Sæd, Tønder 

Sønderborg: Ørstedsgade 96, telf. 2 11 64 
Thisted: Gasværksvej 14, telf. 629 
Vejen: Vejen - Bolignyt, telf. 324 
Vejle: Aagade 35 

Viborg: Vestermøllevej 7, telf. 2643 
SUFOI - FYN: 

Nørskov, Hesselager 

Kerteminde: J. Nielsen, Drigstrup, telf. Kerteminde 
186 

Langeland: B. Bendixen, Humble, telf. 43 
Nyborg: B. Christensen, Knudshovedvej 21 
Odense: Krog, Sanderum, telf. 131903 
Svendborg: Jepsen Føge, Møllergade 25, telf. 625 
Vestfyn: E. Petersen, Frederiksgave, Ebberup, telf. 14 

SJÆLLAND: 

Elselillevej 5, København S, telf. Sv 1182 


* ( AKTUELT ) * 

★ 

Herr Asger Lundbak, Hellerup, udtaler til dag¬ 
bladet „Vestkysten" af 2. februar 1959 i et svar¬ 
indlæg til herr Svend Christian Jepsen: 

„Ifølge Deres indlæg påstår visse mennesker 
(jeg skal ikke nævne navne), at tallerknerne for¬ 
længst er bevist både ved landinger og personlige 
kontakter. Nu har jeg selv haft lejlighed til at 
kigge på en del af disse „beviser" og tør roligt på¬ 
stå, at der på grundlag heraf intet reelt foreligger 
om flyvende tallerkner . . . ." 


BRAVO! herr Lundbak, De må herefter i sand¬ 
hed kunne betegnes som værende en af „verdens 
førende videnskabsmænd", tænk at De sådan lige, 
selv har haft lejlighed til at kigge lidt på en del 
„beviser" og så roligt tør påstå o.s.v. — Ja, der 
findes „modige" mænd endnu . . . 

Herr magister C. Luplau-Janssen talte den 29. 
januar 1959 ved et møde arrangeret af Faaborg- 
egnens naturvenner. „Faaborg Avis" af 30. januar 
1959 refererer: 

„Efter foredraget udspandt der sig en særdeles 
livlig diskussion, hvorunder man navnligt kom ind 
på „flyvende tallerkner". En anden forening i by- 

en havde for nogen tid siden haft en foredrags¬ 
holder, der havde berettet spændende og sensatio¬ 
nelle ting om flyvende tallerkner, men magister 
Luplau-Janssen, der jo er en af vore mest trovær¬ 
dige videnskabsmænd, betegnede det hele som svin¬ 
del og fup fra ende til anden.” — 

Må undertegnede, der ikke hører til blandt Dan¬ 
marks fineste videnskabsmænd, men som på oven¬ 
nævnte felt nok har en del mere viden end de to 
nævnte herrer, udtrykke min store forbavselse og 
sorg over denne måde, „videnskaben” i Danmark 
optræder på. 

Hvis herr Asger Lundbak og herr magister C. 
Luplau-Janssen virkelig repræsenterer den danske 
videnskab på dette felt, må jeg i sandhed sige, at 
det ser sløjt ud for denne danske videnskab. Måtte 
jeg henlede de herrers opmærksomhed på dr. H. 
P. Wilkins, medlem af „The Royal Astronomical 
Society”, Han bor Bexley Heath, Kent, England. — 
Man skal ikke gå over åen efter vand. — 

Herr oberstløjtnant, cand. polyt. V. V. Mouritzen, 
Forsvarsstabens Forskningsråd, udtalte som afslut¬ 
ning på en udtalelse til Aalborg Stiftstidende af 
17. januar 1959 i anledning af nedslaget ved Veg¬ 
ger: — — „Vi har egentlig slet ikke tid til det. 
Turen til Vegger sker mellem to meget vigtige vi¬ 
denskabelige rejser til Frankrig og Holland, men 
nu skal de tåbelige rygter, der er sat i sving, jo 

engang manes i jorden.” — Amen! Red. 

Mig bekendt er der ikke sat nogle rygter i gang 
i denne sag, men der er fra visse „eksperters” side 
en udpræget tendens til at omtale de flyvende tal¬ 
lerkner med nedladende overbærenhed, uden at man 
dog gør sig nogen positiv anstrengelse for at søge 
at komme til bunds i det materiale, der foreligger 
indtil nu. 

Jeg har to (2) gange skriftligt tilbudt Forsva¬ 
rets Forskningsråd samarbejde, men man har ikke 

fundet det umagen værd at svare mig. 

Lad mig løfte en advarende finger og sige til 
alle, der er med i denne sag og som ønsker sand¬ 
heden frem: „Vær på vagt, de ovenfor fremførte 

udtalelser kan være begyndelsen til det, vi kender 
fra USA, men lad os håbe, at det, der ligger til 

grund, er almindelig mangel på evnen til i denne 
sag at se længere end til ens egen næsetip. 

H. C. 


-K 

Det er uvidenhedens sædvanlige fejl at 
påstå, at hvad den ikke selv kender til 
eksisterer ikke. 

Leon Battista Alberti. 


Uddrag af rapporter 

Maj 1958 

Den 6. maj kl. 2210 iagttog herr konsulent Hen¬ 
ning Jensen, Schleistrasse 40, Slesvig, 3 gulligt 
lysende obj. Obj. fløj mod Ese under skydækket. 
Obs. varede kun få sekunder. 

En dame fra Aarup på Fyn iagttog den 11. maj 
kl. 2130 noget, der var mørkere end himlen. Fruen, 
hvis obs. var meget kort, sagde, at det sete virkede 
som en kompakt masse med en fantastisk hastighed. 

Kl. 2300 den 13. maj iagttog herr Kr. Stubkjær 
med passager noget, der lignede et stjerneskud. Obs. 
varede ca. y 2 minut, og det sete forsvandt bag en 
gård. Lyset var som en stjernes. 

Kl. 2300 den 13. maj iagttog murer Elvin Hviid 
og snedker A. Paibjerg 2 gulligt lysende obj. 

De to herrer var brandvagter på en brandtomt 
og stod i 2. sals højde. Obs. varede 30 sekunder. 
Obj. forsvandt i NØ. 

Den 25. maj iagttog malermester Berthelsen, Søn¬ 
derborg, i 1 time et stillestående obj. 

Kl. var 1850, hvilket vil sige, at det var lyst 
endnu, obj. reflekterede stærkt, lysstyrken var som 
en meget kraftig stjernes. Obj. stod hele tiden lod¬ 
ret over observationsstedet. 

Samme dag kl. 2250 så fruerne Kirsten Møller og 
Frida Møller et mandelformet obj. i 1 y 2 minut. 
Obj. bevægede sig nærmest 0-V med hastighed 
som en passagermaskines, det forsvandt bag skyer, 
farven var gullig. 

Lidt senere ca. kl. 2330 så en dame, fru Grethe 
Myrup, Bolbro, Fyn, et obj., der så ud som månen, 
når den er % fuld. Obj., der havde samme farve 
som månen, stod helt stille lavt i V. Da fruen 
havde iagttaget obj. i ca. 50 sekunder, vendte hun 
sig for at kalde på sin mand. Da hun igen ville 
finde obj., var det borte. 

Samme nat ca. y 2 time efter ovennævnte obj. 
skete der store ting omkring Skanderborg. 

Kl. 0005 så fru og herr Ladegaard, Herning, et 
meget kraftigt gult obj. med rødligt skær komme! 
ud af skyerne ca. 4 km nord for Skanderborg. 

Ægteparret var i bil på vej fra Skanderborg via 
GI. Ry til Herning. Obj. kom ud af skyerne med 
stor hastighed, og det lignede en diskos på høj¬ 
kant. Det så ud, som om obj. blev stående bag et 
husmandsbrug til venstre for vejen. 

På højde med husmandsbruget så ægteparret, at 
obj. „lagde sig ned“, så det lignede en mandel, her¬ 
efter gled det ud over vejen og kom imod dem. 
Ægteparret var rædselsslagne, standsede vognen og 
slukkede lyset, hvorefter obj. også standsede. Ægte¬ 
parret forsøgte nu at køre op til husmandsbruget, 
men på grund af mørke og regn kørte de fast, bak¬ 
kede ud på vejen igen og kørte tilbage til Skander¬ 
borg og rapporterede hændelsen til politiet. 

Noget senere kørte fru og herr Ladegaard tilbage 
ad samme vej. Da de passerede husmandsbruget 
igen, var der intet usædvanligt at se, men ca. 400 
m længere fremme kom obj. ud af skyerne igen 
denne gang lige over vejen. Obj. „lagde sig ned“ 
igen og kom imod bilen. Ægteparret standsede bi¬ 
len og slukkede lyset igen, obj. kom næsten lodret 
ind over bilen i ca. 20 meters højde og stoppede 
så op. Ægteparret vendte derefter vognen og kørte 
tilbage til Skanderborg og tog en anden rute til 
Herning. Obj. længde anslås til at være ca. 7 me¬ 
ter langt og 3 meter højt. 

På samme tid så fru Maria Pedersen, Hestehaven, 
Skanderborg, i et par sekunder et kraftigt lysende 
obj., der på den afstand, det blev iagttaget på, var 
større end fuldmånen. 

Samme nat kl. 0115 iagttog MC-forhandler C. 
Staugaard, Sønderborg, 8 obj. Observationen blev 
foretaget fra Lambjerg skov på Als. Det ene obj. 
var grønt og på størrelse med billygter, de andre 7 
var røde og på størrelse med små bolde, og de be- 

Husk at underrette SUFOI, 
når De ser et UFO 


fandt sig alle lavt over Østersøen. Herr Staugaard 
troede først, at det drejede sig om et skib, men 
han blev hurtigt klar over, at dette ikke var tilfæl¬ 
det. Han gik ind for at kalde på sin kone, men da 
de sammen kom ud, var der intet at se. Obs. va¬ 
rede i ca. 10 minutter. 

Den 26. maj kl. 1840 så malermester Bertelsen 
et obj. igen. Denne gang var det også lyst, obs. va¬ 
rede ca. 7 sekunder. 

Obj. var rundt med sløret omrids, lysstyrken var 
som månens. Herr Bertelsen nåede at fange obj. i 
sin kikkert. 

Kl. 2007 samme dag iagttog herr N. Stærk, Ski¬ 
ve, et rødgult obj., som så ud til at være selvlysen¬ 
de. Obs. varede ca. 8 sekunder, hvorefter obj. for¬ 
svandt bag et skydække i NØ. 

Fru Erna Jensen, Horsens, så den 27. maj et obj. 
i 20 minutter fra kl. 1045 - 1105. Obj. bevægede 
sig op og ned, medens det ganske langsomt drev 
mod NV. Farven var orange. 

Sidste obs. i maj kommer fra Skive. En husmo¬ 
der lå i sin seng og læste i en ret stor bog. Plud¬ 
selig fangedes fruens opmærksomhed af et kraftigt 
lys udenfor. Da hun kikkede mod vinduet, så hun 
et dråbeformet obj. på himlen i øst. Hun kaldte 
på manden, men da han kom 3 sekunder senere, 
var obj. forsvundet. 


BREVE- 

fra læsertte . . . 


Silkeborg Avis 

Rummennesker 

Efter AVISENs udførlige og med store over¬ 
skrifter forsynede referat af en lytterforenings møde 
i teatersalen om rummenneskers færden her mel¬ 
lem vi jordbeboere nu i denne tid, må man vel tage 
sagen alvorligt til efterretning. For det er jo hver¬ 
ken fastelavnsmandag eller 1. april. 

Der står, at det var en kaptajnløjtnant, der talte. 
Måske en kaptajnløjtnant i Frelsens Hær og i en 
kristelig lytterforening. Men det er kun, hvad jeg 
gætter på, efter de beroligende ord om, at vi slet 
ikke skal være bange for disse rummennesker, der 

besøger os fra de andre kloder, eller måske er det 
nogen, der er gået vild i himmelrummet og nu ikke 
kan komme hjem igen, fordi de har glemt, hvor¬ 
dan de skal lave deres flyveapparater, de berømte 
flyvende tallerkener. Man burde måske lægge lidt 
socialunderstøttelse ud til dem om natten, der hvor 
de sidst var set. 

Og så vil jeg da gerne være med til at byde 
disse spøgelser velkommen tilbage til den grå hver¬ 
dag i den menneskelige fantasiverden, hvorfra de 
har været helt forsvunden siden min barndom for 
over 60 år siden. Den gang var der også fuldt op 
af spøgelser, varsler og overnaturlige gespenster. 
Nils Murer så engang i tæt tåge et helt oplyst slot 
med hundrede vinduer og døre, hvor lysengle gik 
ud og ind, men slottet flyttede sig, så han kunne 
ikke nå det. Og P. Gustav mødte en aften, endda 
i månelys, en mærkelig skikkelse, som en omvendt 
paraply, og mens hårene rejste sig på hans hoved, 
hoppede paraplyen forbi ham. Snedker-Rask så en 
morgen, at de skruer, han brugte, når han lavede 
ligkister, var hoppet op fra høvlebænken og havde 
sat sig fast i bjælken, og ganske rigtigt, dagen ef¬ 
ter kom der bud, at hans nabo var død, og der 
skulle laves en ligkiste. Men det var jo ingenting i 
sammenligning med, hvad Tysk - Rask oplevede. 
Gennem en mørk hulvej i skoven kom der i læn¬ 
gere tid hver aften et ræddeligt køretøj med hoved¬ 
løse heste for vognen fuld af hylende spøgelser og 
med gloende ild ud fra hjulene. Men så tit kom 
de, at Tysk-Rask tilsidst blev så kendt med dem, så 
han ventede for at kunne køre med spøgelsesvog¬ 
nen hjem. 

Ak ja, hvor må det have været et savn for alle 
mørkerædde børn, der er vokset op siden den tid, at 
de ikke har haft disse hyggelige spøgelseshistorier 
at lytte til. Et savn, som nu kan blive afhjulpet. 

Og hvordan ser de så ud disse rummennesker? 
Ja, efter det gengivne referat kan de kun kendes 
fra jordmennesker på, at de er antimilitarister, og 
at de lever længere, og det er slet ikke så let at se 
på folk. Men det er da godt, at de er kommet for 
at hjælpe os. Til gengæld må vi møde godt op og 
spytte godt i bøssen, når de smarte talere tager sig 
for at oplyse tåberne ved store møder i Silkeborg 
Teatersal og i Aarhushallen. Nu giver „Moralsk 
Oprustning" måske ikke så godt mere. 

Laurs Laursen, Silkeborg. 


USA frigiver beslaglagt filmmateriale. 

I amerikanske, canadiske og engelske biografer lø¬ 
ber en USA-dokumentarfilm fra „United Artists", 
som for størstedelens vedkommende er fremstillet af 
det filmmateriale, som er blevet beslaglagt og hid¬ 
til har været holdt strengt hemmelig. En speaker 
forklarer bl.a., at Pentagon hver måned modtager 
ca. 3000 meldinger om indflyvninger af UFO’er 
over USA. Observationerne over deres eget luftrum 
så vel som overalt i verden lader kun den slutning 
tilbage, at de flyvende tallerkener kommer fra an¬ 
dre planeter. 


Silkeborg Avis 

Rumfolkene! 

Under denne overskrift læser jeg et indlæg i Sil¬ 
keborg Avis fra Laurs Laursen, Silkeborg. 

Det er ikke første gang, Laursen har haft noget 
at bemærke i pressen om enten den ene eller anden 
aktuelle episode, og det har ofte moret mig at se, 
hvor rammende hans bemærkninger har været, og 
hvor nøje han har holdt sig til de foreliggende 
spørgsmål. Jeg har derfor ikke kunnet undgå at ind¬ 
rømme ham en hel del faglig viden. 

Således ikke denne gang. Jeg har sjældent set et 
indlæg ramme så langt ved siden af det egentlige 
som dette. For mig grænser det meget nært til in¬ 
jurier både mod foredragsholder, Frelsens Hær, lyt¬ 
terforeningen og ikke mindst mod tilhørerne, som 
benævnes tåber. 

Jeg har ikke været med til mødet, men jeg ind¬ 
rømmer, at jeg gerne ville have hørt det. Det har 
uden al tvivl været meget interessant. Enhver har 
haft lejlighed til at komme med indvendinger og 
spørgsmål. Der har overhovedet ikke været tale om 
at hverve medlemmer til nogen forening, hverken 
under den ene eller den anden form, for under 
denne forudsætning at fraliste folk penge, så jeg 
forstår ikke, hvorfor Laursen kan have mindste ret 
til at stemple de fremmødte som tåber. Jeg har al¬ 
tid ment, at det stod enhver frit for at tro, hvad 
han havde lyst til, og deltage i de møder, der havde 

hans interesse, uden at skulle generes af den grund. 

Det er mig umuligt at forstå, hvad Laursen me¬ 
ner med at fortælle spøgelseshistorier i forbindelse 
med rumfolkene. Jeg ser ingen forbindelse mellem 
de to ting. 

Fordi der er ting, man ikke kan forstå, og dem 
er der mange af i vores atomtid, har man ikke lov 
til at betegne dem, som arbejder dermed og har 
kendskab dertil, som tåber. 

Mange af de ting, vi i dag betragter som selv¬ 
følgelige, ville for bare 30 - 40 år siden blive be¬ 

tragtet som fantastiske og umulige. Hvad tror Laur¬ 
sen ikke, der ville være sket med en person, som 
dengang ville sige, at der snart kom fjernsyn og 
rumraketter? Han ville bestemt blive betegnet som 
en dåre og det, der var værre. I dag er det ikke 
desto mindre kendsgerninger. 

Med vores påståede klogskab og med det for øje, 
som allerede er sket, synes det mig uforståeligt, at 

nogen i dag vil betragte andres meninger som dår- 

skab, fordi de går i en retning, hvor vi ikke selv 
kan følge med. 

Vinderslev, 22. januar 1959. 

Thorvald Laursen. 


UFO, SILKEBORG, 

leverer kompasnåle å 1 kr. 

* 

UFO, RANDERS, 

leverer UFO-nåle a 1 kr. 

— Husk at bestille direkte. — 


Dannevirke 

Den 7. december i år starter amerikanerne Otis 
B. Carr og W. S. Ahr i jordens første rumskib til 
månen. — Denne virkeligt sensationelle meddelelse 
blev første gang givet offentligheden ved et VU- 
møde på „Folkehjem** i Aabenraa onsdag den 4. 
februar. 

Således vil hr. kaptajnløjtnant H. C. Petersen, 
flyvestation Skrydstrup, og „Dannevirke 4 * for den 
5. februar have os til at tro, og dertil er der kun 
at sige, at ingen af parterne kan være i god tro. 

At folk skaffer sig en indtægt ved at fortælle 
røverhistorier i forsamlingshuse, kan man måske 


ikke bebrejde dem. Men det spørgsmål må stilles 
til flyvestation Skrydstrup: 

Kan man uden at skade flyvevåbnets anseelse 
tolerere, at en aktivt tjenstgørende kaptajnløjtnant, 
hvis ords vægt alene beror på hans stilling i flyve¬ 
våbnet, drager land og rige rundt med sådant non¬ 
sens? 

H. P. Christensen, 

politifuldmægtig 

Aabenraa 

Vi har refereret, hvad der er sagt, det er ikke 
ensbetydende med, at bladet vil have læserne „til 
at tro“. r ^d. 

* 

Til dagbladet »Dannevirke« 

Hr. politifuldmægtig H. P. Christensen, Aaben¬ 
raa, har i „Dagens indlæg** af 10. februar 1959 
tilladt sig at fremsætte visse opdigtede påstande i 
forbindelse med mit foredrag på folkehjem i Aaben¬ 
raa den 4. februar 1959 kl. 20,00. 

For at undgå enhver misforståelse skal jeg her 
over for „Dannevirke“s læsekreds fremføre følgen¬ 
de: 

Hr. Christensen skriver: „Kan man uden at skade 
flyvevåbnets anseelse tolerere, at en aktiv tjenst¬ 
gørende kaptajnløjtnant, hvis ords vægt alene be¬ 
ror på hans stilling i flyvevåbnet, drager land og 
rige rundt med sådant nonsens ?“ 

Flyvevåbnet og alt, hvad man kan udlede deraf, 
har intet med denne virksomhed at gøre, hvorfor 
mine ords vægt ikke alene beror på min stilling i 
flyvevåbnet. Mine ords vægt beror på sandhed og 
ærlighed, og det vejer selvsagt tung. 

Må jeg bedrøve hr. Christensen med, at også po¬ 
litiembedsmænd drager land og rige rundt og for¬ 
tæller det samme nonsens!!! 

Et godt råd til hr. Christensen: „Vil De gøre 
Dem bemærket en anden gang, vil jeg bede Dem 
sætte Dem ordentlig ind i sagens rette sammenhæng 
først. Hvad der er røverhistorie for Dem, er alvor 
for mange tusinde mennesker jorden over i dag, og 
til sidst, pas på galden, man må jo ikke sige, hvad 
der passer en, heller ikke selv om man er politi- 
fuldmægtig.** 

H. C. Petersen 

To mænd, som planlægger at skabe historie i 1959, og slå 
raketterne! 

Car og Aho fastsætter en dato 
for deres måneflyvning 

Menneskeskabt tallerken bruger fri energi 

Otis T. Carr, præsident for OTC Enterprices, 
som i fire år arbejdede sammen med Nikola Tesia, 
det store geni på elektriske områder, som fandt 
vekselstrømmen, har i mange år været optaget af 
at udtænke opfindelser for benyttelse af fri energi 
og flyvende tallerkener. Mr. Carr fortalte Associated 
Press den 1. september, at han har i sinde at 
tage til månen den 7. december 1959. 

Carr vil personligt styre og navigere sit eget far¬ 
tøj, OTC-XI, med hjælp fra en besætning på én 
mand. Mr. Carr fortalte, at han vil tage major 
Wayne S. Aho med på denne rejse som den eneste 
ærespassager. 


Major Aho så et rumskib fra en anden verden 
lande i Mohave ørkenen i Kalifornien, USA, om 
natten den 11. maj 1957. Han er dekoreret med en 
fin krigsmedalje og er nu leder af Washington 
Saucer Intelligence. Han har brugt megen tid med 
at rende senatorer og kongresmænd på dørene, for 
at få dem til at frigive sandheden om flyvende tal¬ 
lerkener til offentligheden, og han er en utrættelig 
foredragsholder over emnet UFO’er. 

Mr. Carr og major Aho bliver hilst med hurra¬ 
råb og kraftige bifald, hvor som helst de viser sig 
for en tilhørerskare på deres landsomfattende fore- 
dragstourné i De forenede stater, når de fortæller, 
hvorfor raketterne aldrig vil nå andre planeter; 
hvorfor embedsmændene i Washington ikke vil fri¬ 
give kendsgerningerne om UFO’erne; hvorfor Tes- 
la’s arbejder er blevet holdt skjult i et halvt år¬ 
hundrede; hvordan OTC-opfindelserne til fri energi 
fungerer i virkeligheden; hvordan fri energi vil 



Otis T. Carr, rumskibskonstruktøren og opfinderen viser sin model. 

give menneskeheden frihed og overflod; og hvor¬ 
dan den nuværende videnskab og fysikbøgerne må 
skrives om igen, når de virkelige kendsgerninger 
vedrørende de universielle love bliver bragt frem 
ved den faktiske opdagelse af andre planeter. 

(Fra UFO-Nachrichten). 

Fra vores kontakt i Texas, USA, meddeles pr. 
20. januar 1959. 

Major Wayne S. Aho talte på White Plaza Hotel 
kl. 20.00. Han sagde i sin tale, at planen om at 
flyve til månen ikke var ændret. 

Rumskibet vejer 30 tons, og det er prøvefløjet 6 
gange. Allerede ved første prøveflyvning fløj det, 
som det skulle. 

OTC-XI bruger ingen brændstof, den kan flyve 
i 30 år, hvorefter det vil være nødvendigt at ud¬ 
skifte batterier. Red. 

* 

Major Wayne S. Aho 

Om natten den 11. maj 1957 så major Aho et 
rumskib lande i Mohave ørkenen, Kalifornien, 
USA. Han havde vidner med sig. „Flying Saucer 
Review** håber at blive i stand til at offentliggøre 
hele historien om kort tid. På baggrund af sine 
egne iagttagelser og oplevelser siger Aho: „Jeg 
tror, at andre rapporter om kontakter er autentiske 
og har værdi. Jeg har personligt undersøgt og talt 
med mange personer, som hævder at have kontakt 
med væsener fra andre planeter, og er overbevist 
om deres oprigtighed og ærlighed/* 

Major Aho er født i Woodland, Washington, 
den 24. august 1916. I 1937 trådte han ind i hæren, 
og tilbragte 16 år med at tjene sit land. Han gjorde 
tjeneste i Alaska og Europa. Han deltog i 5 euro¬ 
pæiske felttog som efterretningsofficer for US Army. 
Han var med på Omaha bredden D-dag ved 16. 
Infantry, 1. Inf. Div. Blandt hans dekorationer er 
Bronzestjerne medaljen og Purpurhjertet (Bronze 
Star Medal og Purple Heart). 

Han har nu været i Washington i et år, og er 
leder af Washington Saucer Intelligence. Den utræt¬ 
telige major har startet en personlig kampagne, 
idet han har rendt alle senatorer og kongresmænd 
på dørerne for at få dem til at frigive kendsger¬ 


ningerne om de flyvende tallerkener. Han har og¬ 
så været efter embedsmændene i Pentagon. Han har 
organiseret møder til dette formål, og har stillet 
spørgsmål om at oprette et civilt foretagende, der 
skulle beskæftige sig med at indsamle alle „taller- 
ken-data“ og videregive dem til offentligheden. 

Major Aho har lige været på foredragsturné. Den 
4. februar var han i radio Long John's program i 
New York. Den 8. og 9. februar gav han en serie 
på 3 foredrag i Grand Rapids i Michigan. Detroit 
hørte og så ham den 11., 12. og 13. februar. Siden 
da har han været i Chicago, Davenport, Iowa, 
Toledo og Kalamazoo. Major Aho gør et stort ar¬ 
bejde for at viderebringe sandheden om vore be¬ 
søg fra rummet. 



Som bekendt har verdenschefen for den 
interplanetariske rumforskning i central¬ 
solsystemet sit hovedkvarter i Skrydstrup, 
og nu er der en mand i Nr. Nebel, som 
gennem et sodet flaskeskår har observe¬ 
ret, at et stykke af solen har revet sig 
løs og flagrer mod højre. 

— Mine herreri Sagen er alvorlig. Det er meget 
godt, at den sovjetiske videnskab er et hestehoved 
foran disse fuskere i United States, men intet bør 
nu forhindre os i også at distancere Tallerken-Ped- 
dersen vesten om Vojens og ham Flaske-Larsen I 
ved nok derovre sønden om Sdr. Bork og norden 
om Kvong Hede . . . 

Fra »Flying Saucer Review« 

Piloter fra luftvåbnet tilbringer 
40 min. sammen med tallerkener 

Om natten den 4. september 1957 startede der 
fra Ota luftbasen (39 grader 12' N - 08 grader 55’ 
V) i Portugal kl. 19,21 GMT en formation på fire 
jet jager-bombere, F 84 af amerikansk fabrikat. Pi¬ 
loterne, der var med, var tre sergenter og jeg selv, 
der var flight-commander. Ordren lød på rutine nat¬ 
navigation i en højde af 25.000 fod (8 km) mellem 
Ota basen og den spanske by Granada (37 grader 
11’ N - 03 grader 36’ V), den portugisiske by 
Portalegre (39 grader 19’ N - 07 grader 25’ V) 
og til slut til den portugisiske landsby Coruche (38 
grader 58’ N - 08 grader 32’ V). Der ville vi lave 
en simuleret ADF/GCA let-down. 

På den første del af vor flyvning, d.v.s. den, der 
ligger mellem Ota luftbasen og Granada, gik alt 
planmæssigt, og der blev ikke registreret noget unor¬ 
malt. Vi havde klar nat med en næsten fuld måne 
og en skyfri himmel. Sigtbarheden var rapporteret 
til 50 miles. 

Efter at vi passage af Granada kl. 20,06 da vi be¬ 
gyndte at dreje til en ny kurs mod Portalegre, be¬ 
mærkede jeg til venstre for mig og over horisonten 
et udsædvanligt lys. Vi fuldførte drejningen, og jeg 
koncentrerede mig om førnævnte lys. Jeg må tilføje, 
at jeg efter 3-4 min. nøje observation besluttede mig 
til at underrette de andre. På dette tidspunkt for¬ 
tale piloten, der fløj til højre for mig, at han alle¬ 
rede havde bemærket det. De to andre piloter, som 
fløj til venstre for mig, havde endnu ikke set no¬ 
get. Vi begyndte nu at diskutere opdagelsen over 
radioen, og vi prøvede alle mulige forklaringer, 
men ingen syntes at give en fornuftig forklaring på 
det vi så. Det observerede objekt lignede en meget 
klar stjerne, usædvanlig stor og pulserende med et 
lys, som ustandseligt skiftede farve. Farven skifte¬ 
de fra dyb grøn til blå gennem gule og røde farv- 
toner. 

Til at begynde med troede vi, at det var en eller 
anden stjerne, måske Venus, selv om vi ikke kunne 
forveksle det, vi så, med en stjerne. Vi slog da også 
snart en streg over Venus-hypotesen, fordi vi nu 
med sikkerhed havde identificeret denne planet. 
Efter at have taget andre ting som balloner, fly, 



himmellegemer o.s.v., med i betragtningen uden at 
finde noget svar, var vi mest stemt for at glemme 
sagen. Da pludselig voksede objektet meget hur¬ 
tigt, idet det antog en størrelse, der var 5-6 gange 
dets tidligere størrelse. Før vor forbavselse havde 
fortaget sig, begyndte objektet at skrumpe ind sam¬ 
tidig med, at det næsten forsvandt i horisonten som 
en netop synlig, gul prik. Disse udvidelser og sam¬ 
mentrækninger fandt sted adskillige gange, men 
uden at blive periodiske. Den relative retning mel¬ 
lem objektet og os var hele tiden den samme, d.v.s. 
ca. 40 grader til venstre for os, og vi kunne ikke 
finde ud af, om forandringerne i størrelsen skyldtes 
meget hurtige fremrykninger eller tilbagetrækninger 
indenfor samme vektor, eller om forandringerne 
fandt sted stationært. Hvis det første er tilfældet, 
ville farten være forfærdelig og langt ud over hvad 
ethvert luftfartøj vi har hørt om kan præstere. Ef¬ 
ter 7 til 8 minutter på denne måde, havde objektet 
gradvis foretaget en bevægelse ned mod horisonten, 

så den stod i en position ca. 90 grader til venstre 
for os. Lidt før vi nåede byen Portalegre, kl. 20,38, 
besluttede jeg at afbryde øvelsen og foretage et drej 
i den direkte retning af Coruche, idet vi ikke var 
under kontrol og således frit stillet. Vi drejede ca. 
50 grader og stadig holdt objektet sin position ca. 
90 grader til venstre for os, hvilket ikke kunne være 
muligt for et stationært objekt. 

På dette tidspunkt var fænomenet noget under 
vor flyvehøjde, der var 25.000 fod, og tilsynela¬ 
dende ganske nær, og den viste sig klar rød og så 
ud som en bønne i udstrakt arm. Efter nogle mi¬ 
nutter på vor nye kurs opdagede vi en lille cirkel 
af gult lys, der tilsyneladende kom ud af objektet, 
og før vor forbavselse, havde lagt sig, så vi 3 an¬ 
dre cirkelrunde lys til højre for objektet. Vi kunne 
ikke anslå afstanden mellem os og dem, skønt de 
var under os og tilsyneladende meget tæt på. I 
hvert tilfælde så det store objekt ud til at være 10 
til 15 gange større end de „små“ gule lys. Det 
store objekt så ud til at lede operationen, idet de 
andre bevægede sig rundt om det. 

Da vi var i nærheden af Coruche, lavede det 
store objekt noget, der lignede et dyk efterfulgt af 
en stigning imod os. Vi blev lamslåede og måtte 
bryde formationen for at kunne passere over og 
under objektet. Vi var alle meget ophidsede, og jeg 
havde en hård tørn med at berolige gemytterne. Så 
snart vi havde passeret objektet forsvandt alt, hvad 
vi havde set, i løbet af nogle få sekunder. 

Vi landede senere uden yderligere oplevelser. 
Der var da gået 40 minutter siden vi opdagede ob¬ 
jektet. Vi havde stadig ikke fundet nogen forkla¬ 
ring, undtagen — efter dette — giv os ikke den 
sædvanlige smøre om Venus, balloner, luftfartøjer 
og lignende, som efterhånden er blevet et alminde¬ 
ligt universalmiddel for næsten ethvert tilfælde ved¬ 
rørende UFO’er. 

Kaptajn José Lemos Ferreira. 

De øvrige piloter var: 

1. Sergent Alberto Gomes Covas med 950 flyve¬ 
timer bag sig; heraf 500 i jet. 

2. Sergent Salvador Alberto Oliveira med 940 
flyvetimer; heraf 420 i jet. 

3. Sergent Manuel Neves Marcelino med 1040 fly¬ 
vetimer; heraf 450 i jet. 


Det ser næsten ud som en ondskabsfuld 
hævn over menneskene fra naturens side, 
at alle de tekniske erobringer, hvorigen¬ 
nem mennesket har fået magten over 
naturens mest hemmelighedsfulde kræf¬ 
ter, samtidig dræber dets sjæl. 

Stefan Zweig. 


A DAGENS flue 



— Nu kan man jo flyve med raket til 
månen. 

— Nå, — så skal du vel op og se til 
dit gods? 

Luftmarshal Sir George Jones, chef for luftvåb¬ 
nets stab fra 1942 til 1952, har fortalt, at han så 
en flyvende tallerken om aftenen den 16. oktober 
sidste år. 

Sir George, som har været i luftvåbnet i 35 år, 
og som har mere end 5.000 flyvetimer bag sig, for¬ 
talte en gruppe Rover spejdere om sin oplevelse, da 
han talte til dem for nylig. Han udtalte, at objek¬ 
tet var „ligesom en flyvende ballon. Den bevægede 
sig over hans hoved, fuldstændigt lydløst, og med 
en hastighed som en Sabre-jet.“ 

Hans kone Lady Jones så den først og pegede 
den ud for ham ved deres hjem i Mentone. Den 
tidligere luftvåbenschef sagde: „Intet kan ryste mig 
fra min tro på, hvad jeg så. Men jeg ønsker, at jeg 
havde fire eller fem vidner/* 

Sir George sagde, at han havde et betydeligt an¬ 
tal natflyvninger blandt sine 5.000 flyvetimer, og 
han vidste, hvordan en normal flyvemaskine og an¬ 
dre natfænomener så ud som. Han havde set et 
meteor falde ned, og det var det ikke, ej heller var 
det reflekteret lys. Objektet kom fra syd og for¬ 
svandt mod nord. Det syntes at være mellem 1.000 
og 1.500 fod over jorden, og dens mest mystiske 
side var den absolutte tavshed. Han slog fast, at 
den bevægede sig meget hurtigt og på en „bevidst** 
måde. 

* 

Herr Kurt Sørensen, Hjørringvej 13, Fre¬ 
derikshavn, har bedt os optage følgende 
i anledning af herr Steffen Jacobsens ud¬ 
talelse i Højskolebladet: 

Moderne overtro contra 
forstokket skepsis 

Det er altid rart at lytte til mennesker, der vir¬ 
kelig ved besked med een ting. Og m. h. t. UFO’er 
kan der jo herefter ikke herske nogen tvivl. Hr. 
Steffen Jacobsen har jo tydeligt gjort det klart for 
alle, at den slags ting kun er synsbedrag og over¬ 
tro. For at være kompetent til at komme med en 
sådan påstand, har hr. Steffen Jacobsen — antager 
jeg — gjort sig den ulejlighed nat efter nat gen¬ 
nem mange år at studere stjernehimmelen, ligesom 
G. Adamski gjorde, indtil det lykkedes ham at få 
samlet stof til de beretninger, han nu er fremkom¬ 
met med — og hvis rigtighed hr. Steffen Jacobsen 
tillader sig at benægte. Men har hr. Steffen Jacob¬ 


sen ikke udført ovennævnte observationsarbejde, sy¬ 
nes det mig, at hans ord kun kan have ringe vægt 
imod Adamskis. Gennem hele sit liv har Adamski 
studeret emnet UFO, men alligevel foretrækker 
mange mennesker autoritetstro at lytte til, hvad ka¬ 
paciteterne inden for den nuværende videnskab me¬ 
ner om emnet. Hvad mener da disse kapaciteter? 
Ja, de burde for de aller flestes vedkommende ikke 
have nogen mening overhovedet, eftersom de aldrig 
har rørt en finger for at undersøge sagen, men al¬ 
ligevel har de en færdigsyet mening og benægter 
eksistensen af UFO’er m.m. ud fra den manglende 
forståelse over for nyerkendelse, som har været 
karakteristiske for den ortodokse videnskab op gen¬ 
nem tiderne lige fra Galileis og Kopernikus’ tid. 

Hr. Steffen Jacobsen omtaler middelalderens 
overtro. Ja, men læg mærke til, at det var en se¬ 
nere tid, der stemplede nissemyten som overtro, li¬ 
gesom en mer eller mindre fjern fremtid muligvis 
vil stemple vor tids opfattelse af planerne som 
døde (ubeboede) kloder som vor tids ubegribelige 
overtro. En illusorisk forestilling bliver først til 
overtro i det øjeblik, menneskets erkendelse udvik¬ 
les til at gennemskue illusionen. Illusionen om nis¬ 
sen har vi forlængst gennemskuet. Illusionen om 
det „døde** univers synes vi at være på vej til at 
gennemskue, hvis vi da ikke bevidst stritter imod. 

Jeg synes, det er både tankevækkende, betænke¬ 
ligt, irriterende og beklageligt, at en mand, der skri¬ 
ver i Højskolebladet, kan skrive sådan. Højskolen 
(og dens blad) skulle jo netop modarbejde for¬ 
dom og indbildt bedreviden og i stedet for holde 
sig åben og modtagelig over for nye idéer — især 
når disse kan have positiv betydning for menneske¬ 
heden. Selvfølgelig er en vis kritisk sans nødven¬ 
dig, men den må ikke gå over i en forstokket skep¬ 
sis, der hylder parolen: „Vi alene vide**. Så meget 
mere, som bevismaterialet (de mange UFO-obser- 
vationer) er så overvældende. Selv om hr. Steffen 
Jacobsen ikke selv har set et UFO, synes jeg al¬ 
ligevel, der hører mod til at stemple alle navngivne 
UFO-observatører som løgnere eller svindlere! 

Jeg tror, det er tid at prøve at klare begreberne, 
inden videnskabens århundredgamle, traditionelle 
fordomme bliver os og vore planetariske hjælpere 
for tung en klods om benet. Den radioaktive fare, 
som disse vore venner vil hjælpe os ud af, er al¬ 
vorlig nok. 

fra 

Lsufoi-fyn____J 

(Uddrag af rapporter indsamlet 
over Fyn-området i 1958) 

Søndag den 24. august 1958 kl. 2330 så to over¬ 
politibetjente fra Svendborg, der var på natpatrulje, 
i luften over hovedvej 9 i den nordlige udkant af 
Svendborg en lysende genstand af form som en 
buttet cigar komme fra vest og krydse vejen, hvor¬ 
efter den forsvandt mod øst. Det var klart vejr. Ob¬ 
jektets omrids var klare og skarpe, det var selv¬ 
lysende, og der var en ring midt på. Lyset var ro¬ 
ligt, farven gullig, ringen rød. Størrelsen var i ud¬ 
strakt arm som en ært, og farten var jævn. Det så 
ud, som den afgav to udstødninger. Den kom til 
syne og forsvandt, som når man tænder og slukker 
et lys. En bilist, som kort efter blev standset, op¬ 
lyste, at han havde set det samme. (R 29). 

Den 25. august 1958 fra 1835 til 1837 så en 
kommuneassistent fra Svendborg på samme sted 
som ovenfor nævnt en antagelig cigarformet gråsort 
genstand med mat overflade 3-4 gange større end 
en 4-motorers trafikmaskine passere i luften over 
landevejen med en fart, han anslår til 600-700 km 
i timen. Den passerede bagom nogle huse og træer, 
men stod ellers skarpt med himlen som baggrund. 
Solen stod bagved til venstre for observatøren. Ob¬ 
jektet afgav intet lys. (R 30). 

Den 3. september ved 22-tiden så en musiker fra 
Gudme i ca. 1 minut en selvlysende rød, rund gen¬ 
stand ca. 45 grader over horisonten på himlen mod 
nord. Den forsvandt bag en skov. Næste aften, den 
4. september kl. 2130, så han igen noget på him- 

En detektorvarsling kan være 
en hilsen fra rummet, gør Dem 
altid den ulejlighed at se efter, 
om der er »noget på himlen«. 


len. Mens han første gang var alene, blev han den¬ 
ne gang tilkaldt af sin datter, og sammen med sin 
kone løb han ud og så mod himlen. De så nu alle 
tre noget, der lignede en brændende flyvemaskine 
falde lodret gennem rummet i østlig retning. Gen¬ 
standen var oval og ca. 2 1 /) cm i udstrakt arm. 
Farven var gulligrød. Vejret var klart. Genstanden 
blev borte bag nogle træer. (Man har ikke hørt, at 
nogen maskine er faldet ned på den tid). (R 33 
og 34). 

Den 15. september. 1958 kl. 0330 så en tjeneste¬ 
karl fra Gudmeegnen i ca. l / 2 minut ca. 45 grader 
over horisonten en langagtig selvlysende genstand 
ca. iy 2 cm i udstrakt arm med jævn fart sejle over 
himlen fra NV til SØ. Farven var rød, og den steg 
under bevægelsen og blev pludselig væk. Ingen lyd. 
Det var letskyet vejr og svagt måneskin. ((R 38). 

Den 15-årige Aase Nielsen, Gudme, der flere 
gange har set UFO’er, har til rapport afgivet føl¬ 
gende: Den 9- oktober 1958 så hun i 1 minut fra 
kl. 2130 i Gudme en cigarformet, gullig, klartly- 
sende genstand på ca. 1 cm i udstrakt arm. Den 
kom fra nordvest og forsvandt mod syd. Dens fart 
var lidt hurtigere end en flyvemaskine. „Først så 
jeg et glimt på en hæk, som fra en projektør, sene¬ 
re et til, og så fik jeg på himlen øje på et objekt 
af form som en cigar. Cigaren fulgte horisonten i 
ca. 1 minut og forsvandt så i sydlig retning/* 

Frk. Nielsen var ikke alene. Hun var sammen 
med 4-5 unge piger, der også så genstanden. (R 
47). 

* 

Litteratur 

„The Pentagon Case**, af Col. Victor J. Fox, 
(Freedom Press Inc.) 520 Fifth Avenue, New York 
36, ny — 247 sider. Pris 1 dollar. 

Dette er ikke en bog om flyvende tallerkner, 
men den nævnes alligevel (og anbefales), fordi de 
der læser bogen, vil få sandheden om, hvorfor of¬ 
fentligheden ikke får realiteterne i forbindelse med 
vore interplanetariske besøgende. 

Major Wayne S. Aho, direktør for „Washing¬ 
ton Saucer Intelligence**, skriver: „The Pentagon 
Case** er en tidssvarende bog, der vil hjælpe nu¬ 
tidens mennesker til at forstå den virkelige trusel 
mod den personlige frihed i USA. 

UFO-observationer over Danmark 

Som bladets læsere vil vide, er der i de sidste år 
dannet adskillige organisationer og selskaber, hvis 
hovedformål er at arbejde med UFO-forskningen. 
I dag er arbejdet for det fælles mål efterhånden 
gledet ind i nogenlunde faste rammer. Nogle or¬ 
ganisationer har specialiseret sig i den litterære side 
af sagen, nogle i den psykiske og atter andre i den 
tekniske side af UFO-forskningen. Alle grene af 
forskningen har sit store værd. 

Næsten alle de organisationer, der har beskæf¬ 
tiget sig med indsamling af rapporter, er nu samlet 


under hovedorganisationen „SUFOI", og det har 
medført, at man nu er i stand til at centralisere ind¬ 
samlingen og bearbejde de indkomne rapporter. 

Her i bladet vil der fremtidig blive bragt en over¬ 
sigt over de indgåede rapporter, således at bladets 
læsere kan være orienteret om, hvor mange rappor¬ 
ter der indsendes til SUFOI. 

Indtil videre vil der blive trykt en kalender, der 
spænder over i/ 2 år. Herpå vil antallet af indgåede 
rapporter blive afmærket med x for hver dag eller 
med tal, hvis der er mange rapporter på en dag 
(se under 5. januar). 


JANUAR 

FEBRUAR 

MARTS 

APRIL 

MAJ 

JUNI 

T 1 

XX 






F 2 

X 






L 3 

XXX 






S 4 

0 






M 5 

- 42 - 






T 6 

xxxx 






O 7 

XXX X 






T 8 

xxxx 






F 9 

0 






L 10 

xxxx 






S 11 

xxxxx 






M 12 

xxxx 






T 13 

xxxxxxxx 






O 14 

xxxx 






T 15 

X 






F 16 

X 






L 17 

X 






S 18 

X 






M 19 

0 






T 20 

X 






0 21 

XX 






T 22 

0 






F 23 

0 






L 24 

0 

S 25 

xxxx 






M 26 

z 






T 27 

0 






O 28 

XXX 






T 29 

z 






F 30 

0 






L 31 

X 







Som det vil ses, er der i januar måned indsam¬ 
let 102 rapporter fra hele landet. 

På disse 102 rapporter er påtegnet lige ved 100 
vidner. På nogle rapporter er der ingen vidner, på 
andre flere — op til 8 vidner. 

I januar måned 1939 har således godt 200 navn¬ 
givne danske borgere til organisationen SUFOI med¬ 
delt og for observatørernes vedkommende skrevet 
under på, at de har set mcerkelige ting på himlen. 

Erfaringen viser, at der altid kommer flere rap¬ 
porter senere, så der er ingen tvivl om, at tallet 
for januar vil stige yderligere. 


Hvorledes er disse observationer fordelt på døg¬ 
nets timer? Ja, efter en undersøgelse heraf viser det 
sig, at bortset fra 8 observationer, er alle observa¬ 
tionerne gjort i tiden mellem kl. 1600 og 0100. Af 
de sidste 8 er de 6 gjort mellem kl. 0600 og 0800, 
og de to sidste ved 10 tiden. 

Man kan ikke heraf drage den konsekvens, at 
der udelukkende ses UFO’er på himlen efter mør¬ 
kets frembrud. Af de mange rapporter, vi har fra 
forrige år, ses det, at mange observationer sker ved 
dagens lys. 


R. N. 















14 


UFO-NYT 


INSIDE THE SPACE-SHIP 


af G. Adamski 

(Oversat fra UFO-Nachrichten) 


SUFOI ser sig nødsaget til indtil videre at ophøre 
med at bringe „Inside the Space Ships". Vi har ind¬ 
til nu bragt oversættelserne fra „UFO-Nachrichten", 
men her er ikke mere at hente i denne forbindelse. 

For 3 måneder siden anmodede vi det ameri¬ 
kanske forlag, som sidder på interesserne, om til¬ 
ladelse til at benytte oversættelserne fra bogen i 
UFO-NYT, samt bad om betingelserne for en til¬ 
ladelse til at udgive bogen på dansk. Vi har ingen 
afgørelse fået endnu, så vi må stoppe. Vi håber det 
bliver muligt at fortsætte i næste nr. 

H. C. 


The »Cartwright« Saucer Detektor 

(tallerkenvarsler) 

På grund af talrige henvendelser bringer vi her 
en lille artikel om „Tallerkenvarsleren": 

Historie: 

Et medlem af det australske „Flying Saucer Re¬ 
search Society" ved navn Keith Cartwrights har op¬ 
fundet detektoren. Grunden til opfindelsen må sø¬ 
ges i, at han havde lagt mærke til, at hans kompas 
opførte sig mærkeligt, når der var „tallerkner" i 
området. 

Ringen: 

Ringen skal laves af materiale som sølv eller for¬ 
sølvet kobber for at modvirke lagdannelse (irring). 
Den indvendige diameter skal være 3/16 engelske 
tommer. 

Pivoten: 

Pivoten (soklen), som nålen hviler på, skal være 
meget spids og hård f. eks. tilspidset messingskrue 
eller andet hårdt ikke magnetisk materiale. Pivoten 
skal jævnligt renses med sandpapir, for at der ikke 
skal danne sig et isolerende lag. 

Kompasnålen: 

Kompasnålen kan købes færdig, eller man kan 
selv fremstille den. 


Dørklokken: 

Dørklokken er en af de ganske almindelige, som 
kan købes hos enhver installatør. 

Batteriet: 

Batteriet er et almindeligt lommelampebatteri. 
Praksis: 

Detektoren anbringes på et „roligt" sted, f. eks. 
på en hylde i entreen, men så fjernt fra radiatorer 
og vandrør som muligt. Kompasnålen orienteres 
N/S, således at sydspidsen står ganske roligt nøjag¬ 
tigt midt i ringen. Herefter sluttes strømmen. 

Udslag: 

Man kan risikere, at detektoren registrerer, når 
en gammel skrammelkasse kører forbi ude på vejen, 
ligesom torden vil kunne have en vis indflydelse på 
kompasnålen. Normalt giver detektoren udslag, når 
en „tallerken" passerer, men der er ingen garanti 
herfor, man har også oplevet, at den er forbleven 
tavs, ved passage af „tallerken". 

Enhver, som bygger en „tallerkenvarsler", an¬ 
modes om at gå ud og granske himlen, hver eneste 
gang der er en varsling (ringning) uanset, hvad 
klokken er, og uanset om det er dag eller nat. 
Underret straks SUFOI, Prcestegårdsvej 40, Vojens, 
telf. 4 17 08 (043), eller den nærmeste kontakt¬ 
gruppe. 

Resultater: 

Skønt „tallerkenvarsleren" er af forholdsvis ny 
dato, er der allerede en hel del tilfælde, hvor den 
har givet resultat. Et enkelt udenlandsk eksempel 
er følgende: 

Den 27. december 1955 kl. 2215 ringede klok¬ 
ken på min detektor, skriver herr A. J. Millikan 
fra Robertstown i Australien. Jeg tænkte først, at 
jeg havde indstillet apparatet dårligt, og tænkte 
ikke særligt over, at det ringede. Så tænkte jeg ved 
mig selv: „Det kan nu aldrig skade at se efter". 
Jeg gik udenfor og så op, netop som et meget klart 
blåt og hvidt objekt skød over himlen. Det syntes 


Fortæl Deres 
venner 
om UFO-nyt 

at være meget lavt, og med kurs mod jorden i en 
svag bue for til sidst at zig-zagge lidt. Farten var 
som en legetøjsraket. Lige inden det forsvandt, blev 
lyset grønligt. Der var ingen lyd, og jeg så det i 
nogle sekunder. Der var ingen skyer på himlen. 

Herhjemme kom det første resultat grundlovs¬ 
dag i år. Klokken 1510 kimede Skivegruppens 
„tallerkenvarsler" og der observeredes en stor sølv¬ 
skinnende cigar over det nordvestlige Skive. Ob¬ 
jektet blev stående i 10 minutter og detektoren re¬ 
gistrerede i hele perioden. Efter 10 minutter for¬ 
svandt objektet med stor hastighed mod nordvest, 
og ringningen ophørte. 


I Gandrup i Nordjylland har der været en svag 
varsling. I dette tilfælde lød der små klimp, og 
man kunne iagttage 2 små rødlige, lysende objekter, 
der langsomt drev nordover. 

Ved Odense var der en varsling for nyligt. Her 
observerede man 2 objekter, som tilsyneladende 
legede tagfat. Objekterne var orangerøde og nogle 
gange større end Sputnik. 

Nyeste rapport er fra Sønderborg dateret 12. 
januar 1959. Her iagttog herr Josef Maliszewski et 
langagtigt, glødende obj. fra kl. 1855 - 1901. På 
et vist tidspunkt kom der 2 mindre obj. ud af den 
store. 






















Radioamatør, se her 

Fra alle egne af kloden kommer meddelelser om, at der 
med mellemrum opfanges mærkelige radiosignaler. Vi 
følgeret ganske bestemt spor, men behøver Deres hjælp. 

Henvend Dem snarest til SUFOI=Frederikshavn 

Th. Hansen, Asylgade 5 - Frederikshavn 



Lysbilleder og fotos 


SUFOI-FYN har ladet fremstille lysbilleder af 
de UFO-fotos og tegninger m. v., der for tiden er 
fremme. De sælges for fremstillingsprisen, kr. 1,35 
pr. stk., og bestilles efter numrene på ovenstående 
foto. Hele serien koster kr. 60,00, og der medføl¬ 
ger ovenstående foto samt teksthefte, når hele serien 
købes. Lysbillederne er monteret i glas klar til brug. 


Bestillingerne afgives til SUFOI-SVENDBORG, 
Frank Nielsen, Møllergade 5, tlf. Svendborg 860. 

(Enkeltdias, som ikke findes på fotoet, laves på 
bestilling). 

Billeder i størrelse 9 x 12 kan købes for 80 øre 
stk. 


Rounborg Tryk-Skive 








